《发白沙驿登鬼愁岭望夷陵怀袁密修及诸子》
明代·黄辉

清霜碜晨饭，户限即林麓。
山夫拥兜子，踊跃轻跳鹿。
丹碧委厓涧，空青引簝竹。
路势本直下，迫窘翻成曲。
有梯石斫膝，无梯石啮足。
虚疑猿接臂，倒比蝇仰屋。
舆橦人作纟互，悬我出深谷。
千峰走芒屦，大乌纷北扑。
旭影捩去吭，云翮怒相触。
但见黄牛背，不见黄牛腹。
俯睨一缕烟，昨夜曾托宿。
不以朝岚重，犹可西陵目。
美人遂河汉，言笑何时续。
净侣良可欢，能无念余独。

作者简介：明四川南充人，字平倩，一字昭素。万历十七年进士，改庶吉士，授编修。时同馆诗文推陶望龄，书画推董其昌，辉诗及书与之齐名。袁中道称其诗奇而藻，但佳作多散佚。官终少詹事兼侍读学士。有《贻春堂集》、《铁庵诗选》。